**Մարգարիտա Ալեքսանդրա Իգեր** (անգլ.՝ Margaretta Alexandra Eagar, օգոստոսի 12, 1863(1863-08-12), Լիմերիկ, Մանսթեր, Մեծ Բրիտանիայի և Իռլանդիայի միացյալ թագավորություն - 1936, Միացյալ Թագավորություն), բուժքույր և դաստիարակչուհի։ 

Նիկոլայ II-ի և Ալեքսանդրա Ֆեոդորովնայի երեխաների դաստիարակ, հուշերի գրքի հեղինակ։ 

Իգերը գրել է «Վեց տարի Ռուսաստանի կայսերական արքունիքում» (անգլ.՝ Six Years at the Russian Court) հուշագրությունը՝ Ռոմանովների ընտանիքի հետ գտնվելու ժամանակի մասին։

Երիտասարդություն
----------------

Իգերը ծնվել է 1863 թվականի օգոստոսի 12-ին Իռլանդիայի Լիմերիկ քաղաքում։ Ֆրենսիս Հոլդեն և Ֆրենկիս Իգեր բողոքական զույգի տասը երեխաներից մեկն էր։ Բելֆաստում սովորում էր բժշկություն, ինչպես նաև ապաստարանում աշխատում էր որպես բուժքույր։

Աշխատանքն արքունիքում
---------------------

1898-1904 թվականներին Իգերը Նիկոլայ II-ի դուստրերի դաստիարակն էր։ Ավելի ուշ, Մեծ դքսուհու մորաքույրը՝ Օլգա Ալեքսանդրովնան հիշել է, որ օրիորդ Իգերը հետաքրքրված էր քաղաքականությամբ.

|  |  |  |
| --- | --- | --- |
|  | Հայրիկին հասնելու ցանկությամբ փոքրիկ Մարիան փախել է լոգարանից, մերկ ներխուժել պալատի միջանցքները, մինչդեռ դայակը՝ օրիորդ Իգերը, որը քաղաքականության սիրահար էր, իր օգնականի հետ խանդավառությամբ քննարկում էր Դրեյֆուսի դատը։ Բարեբախտաբար ես այդ պահին հասա, վերցրեցի փոքրիկին և տարա օրիորդ Իգերի մոտ, որը դեռ խոսում էր Դրեյֆուսի մասին։ |  |

 *Ձախից աջ.*  Մեծ դքսուհիներ Օլգա, Տատյանա, Մարիա և Անաստասիա, 1906
Օրիորդ Իգերի օգնությամբ չորս Մեծ դքսուհիներ սովորել են անգլերեն և նույնիսկ իռլանդական շեշտադրումները զգացվում էին այնքան, որ աղջիկները հասունանալուց հետո ստիպված եղան վարձել անգլիացի դաստիարակ Չարլզ Սիդնեյին։

Իգերը, որը դաստիարակել է բոլոր չորս Մեծ դքսուհիներին, իր գրքում գրել է, որ թագավորական ընտանիքը լքել է անձնական պատճառներով։ Ըստ վարկածներից մեկի, նա աշխատանքից հեռացվել է ռուս-ճապոնական պատերազմի հետ կապված լարված քաղաքական իրավիճակի պատճառով։ Բրիտանիան ակտիվորեն աջակցում էր Ճապոնիային։

Որոշ ժամանակ անց
----------------

Ծառայության ընթացքում Իգերը կենսաթոշակ է ստացել Ռուսաստանի կառավարությունից։ Նա նամակագրվել է Մեծ դքսուհիների հետ մինչ նրանց սպանությունը՝ 1918 թվականը։ Հետագայում ղեկավարել է պանսիոնը, որն անհաջող էր և արդյունքում առաջացավ պարտքեր։ Նրա ընտանիքի անդամները նշել են, որ իրեն հաճախ հետապնդում են իր դաստիարակած աղջիկների դաժան սպանության մասին մտքերը։ Մինչև իր մահանալը (1936 թվական) անհանգստացել է նրանց համար։

Ծանոթագրություններ
------------------

1. 1 2  Zeepvat, Charlotte, *From Cradle to Crown: British Nannies and Governesses at the World’s Royal Courts*
2. ↑  Massie, Robert K. *Nicholas and Alexandra*, 1967, Dell Publishing Co. ISBN 0440163587, стр. 132
3. ↑  Vorres, Ian (1965), The Last Grand Duchess, Scribner. ASIN B0007E0JK0
4. ↑  Alexander Palace Diaries

Գրականություն
-------------

* Дневники Александровского дворца (EN)
* Massie, Robert K. *Nicholas and Alexandra,* 1967, Dell Publishing Co. ISBN 0440163587
* Zeepvat, Charlotte, *From Cradle to Crown: British Nannies and Governesses at the World’s Royal Courts,* Sutton Publishing, ASIN B000GREBC0

Տես նաև
-------

* Նիկոլայ II
* Ալեքսանդրա Ֆեոդորովնա (Ալիքս)
* Օլգա Նիկոլաևնա Ռոմանովա (մեծ իշխանուհի)
* Տատյանա Նիկոլաևնա Ռոմանովա (մեծ իշխանուհի)
* Անաստասիա Նիկոլաևնա Ռոմանովա
* Ռոմանովներ

Արտաքին հղումներ
----------------

* Шесть лет при русском императорском дворе (Six Years at the Russian Court) (EN)